Konkurrencen bestod af to semifinaler den 10. og 12. maj og finale den 14. maj 2016. 42 lande deltog. Bosnien-Hercegovina, Bulgarien, Kroatien og Ukraine var tilbage i konkurrencen, og Australien deltog igen efter debut som gæster i 2015 og opnåede en samlet 2. plads. Rumænien havde valgt en sang til konkurrencen men blev diskvalificeret, fordi den rumænske tv-station TVR ikke havde betalt sin gæld til EBU. Portugal deltog heller ikke.